**8. МЕЂУНАРОДНИ ФОРУМ О САРАДЊИ**

02-03. новембра 2023. године

Научно технолошки парк Ниш

Ниш, Република Србија

Поштовани,

Развојна агенција Србије и Развојна агенција Републике Српске, уз подршку Научно-технолошког парка Ниш и Привредне коморе Србије, позивају вас на 8. Међународни форум о сарадњи који ће се одржати 2. и 3. новембра 2023. године у Научно-технолошком парку Ниш.

Форум ће на једном месту окупити привреднике из земаља региона, представнике државних институција, привредних комора, развојних агенција, научно-технолошких паркова, као и других организација које пружају подршку привреди и локалном развоју. Циљ овог догађаја је размена информација и искуства, промовисање програма подршке за предузетништво, као и успостављање нових пословних контаката и будуће сарадње.

У оквиру Форума биће одржани панели на тему улоге менторинга у унапређењу перформанси МСП, како обезбедити одрживи раст за МСП, затим део на ком ће се говорити о напредним технологијама и где се Југоисточна Европа налази на том путу, као и o иновацијама као покретачу одрживог развоја.

Као део активности Европске мреже предузетништва другог дана Форума, 3. новембра, предвиђени су међународни пословни сусрети за компаније и кластере са циљем умрежавања и стицања нових пословних партнера.

Учешће на Форуму је бесплатно за све учеснике. Пријаву за учешће на Форуму и међународним пословним сусретима можете извршити дo 31. октобра 2023. године путем линка:

<https://8th-international-cooperation-forum-serbia.b2match.io/>

Прошле године Форум је одржан у Требињу 3. и 4. новембра и окупио је више од 250 представника привредних субјеката, кластера, локалних и регионалних развојних агенција, локалних заједница, привредних комора и других институција које се баве развојем из Републике Српске, Србије, Словеније, Хрватске, Црне Горе, Македоније, Француске, Финске, Шпаније, САД, Белорусије, Мађарске и других земаља. У оквиру форума, под окриљем Европске мреже предузетништва, одржано је више од 600 *b2b* пословних сусрета, а одржан је и већи број пратећих догађаја.

За сва додатна питања можете нам се обратити на [een@ras.gov.rs](mailto:een@ras.gov.rs).

У нади да ћете прихватити наш позив, срдачно вас поздрављамо.